Klasifikashon di klima di Köppen

E klasifikashon di klima di Köppen, tambe konosí komo e klasifikashon di Köppen-Geiger, ta un sistema di klasifikashon di klima. El a wòrdu desaroyá na 1918 dor di e geógrafo, meteorólogo, biólogo, klimatólogo i botániko ruso-aleman Vladimir Köppen (1846–1940). Despues el a wòrdu refiná, partikularmente dor di e meteorologo i klimatologo aleman Rudolf Geiger (1894–1981).

E sistema ta a base di kresementu di mata. Köppen a determina límitenan di klima basá riba e temperaturanan promedio mínimo i máksimo mensual nesesario pa kresementu di sierto matanan.

Mata a hunga un ròl sentral den e investigashon di Köppen. El a puntra su mes dikon sierto espesie tabata òf no tabata krese den un área i a deskubrí ku esaki tabata determiná prinsipalmente pa temperatura i yobida. E frontera entre klima hopi bia ta kuadra ku e zona di transishon entre diferente tipo di vegetashon. Ehèmpel:

 E distinshon entre klimanan tropikal i seku ta wòrdu determiná dor di e presensia òf ousensia di palu di mata.
 E kresementu di pal'i mata ta e indikadó entre klima kontinental i tundra.

 Klasifikashon 
Köppen a distinguí tres nivel pa ku klasifikashon di klima:
 Nivel 1: klasifikashon brutu basá riba temperatura i yobida. Ta distinguí sinku grupo prinsipal, indiká pa e lèternan mayúskulo A te ku E.
 Nivel 2: divishon pa ku e distribushon di yobida anual.
 Nivel 3: supdivishon pa ku diferensia di temperatura
 Nivel 4: den algun kaso un di kuater nivel ta wòrdu rekonosé.

+Bista skemátiko di nivelnanNivel1234AKlima tropikalf: selvam: munsonw òf s: savanaBKlima sekuS: steppeW: desiertoh: kayentek: frius: zomer sekuw: wenter sekuCKlima moderás: zomer sekuw: wenter sekuf: ousensia di sekura a: zomer kayenteb: zomer kalorc: zomer freskuDKlima kontinentals: zomer sekuw: wenter sekuf: ousensia di sekuraa: zomer kayenteb: zomer kalorc: zomer freskud: wenter hopi friuEKlima di polT: tundraF: kapa di eis H: serunan haltu

Kategoria:Meteorologia